तीन डकैतों को पांच-पांच साल कैद
धनबाद | दहेजके लिए विवाहिता की हत्या कर देने के मामले में पति मिथिलेश पांडेय और ससुर बलराम पांडेय को सात-सात साल सश्रम कारावास की सजा सुनाई गई। एडीजे 17 शिरिश दत्त त्रिपाठी की अदालत ने शुक्रवार को दोनों को धारा 304 बी में सजा दी। साक्ष्य के अभाव में मृतका की सास सुमित्रा देवी को बरी कर दिया गया। अभियोजन पक्ष से वरीय लोक अभियोजक टीएन उपाध्याय ने कठोर सजा की मांग की थी। मामला तोपचांची थाना क्षेत्र की पांडेयडीह बस्ती का है। दहेज लोभियों ने सोने की चेन और नकद नहीं देने पर पहले विवाहिता को जहर देकर मारने का प्रयास किया। उसके बाद जलाकर उसकी हत्या कर दी। विवाहिता के पिता उमेश पांडेय ने 18 अप्रैल 2014 को तोपचांची थाने में प्राथमिकी दर्ज कराई थी। उमेश ने पुलिस में बयान दिया था कि उनकी बेटी की शादी मई 2012 में हीरापुर के पांडेयडीह निवासी मिथिलेश पांडेय के साथ हुई थी। शादी के बाद नकद और सोने की चेन के लिए ससुराल वाले उनकी बेटी के साथ मारपीट करते थे। पुलिस ने 30 जून 2014 को चार्जशीट सौंपी थी। अदालत ने 1 सितंबर 2014 को धारा 304 बी में आरोप तय किया था। सात गवाहों के बयान दर्ज किए गए थे। 7 जनवरी 2017 को आरोपियों ने सफाई बयान दिया था।
पहले जहर देने और फिर जलाकर मारने वाले पति-ससुर को सात-सात साल कैद
hin_Deva hin_Deva hin_Deva